
 17.5.2013
 BG
 Официален вестник на Европейския съюз
 L 133/17
 РЕГЛАМЕНТ ЗА ИЗПЪЛНЕНИЕ (ЕС) No 458/2013 НА КОМИСИЯТА
 от 16 май 2013 година
 за поправка на Регламент (ЕО) No 589/2008 за определяне на подробни правила за прилагане на Регламент (ЕО) No 1234/2007 на Съвета относно стандартите за търговия с яйца
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 121, буква г) във връзка с член 4 от него,
 като има предвид, че:
 (1)
 С Регламент (ЕО) No 589/2008 на Комисията (2) се определят подробни правила за прилагане на Регламент (ЕО) No 1234/2007 по отношение на стандартите за търговия с яйца. Следва да се уточни формулировката на определението на „партида“ в член 1 от посочения регламент, за да не поражда различаващи се тълкувания и оттам различни практики в държавите членки.
 (2)
 Поради това Регламент (ЕО) No 589/2008 следва да бъде съответно поправен.
 (3)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 В член 1, втора алинея от Регламент (ЕО) No 589/2008 буква и) се заменя със следното:
 „и)
 „партида“ означава яйцата в опаковки или за единична продажба от един и същ производствен обект или пакетиращ център, разположен на едно и също място, с една и съща дата на снасяне или минимален срок на годност или опаковъчна дата, едни и същи методи за отглеждане и в случаите на сортирани яйца, едно и също качество и тегло;“.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 май 2013 година.
 За Комисията
 Председател
 José Manuel BARROSO
 (1) ОВ L 299, 16.11.2007 г., стр. 1.
 (2) ОВ L 163, 24.6.2008 г., стр. 6.
 